Սիրելի՛ հայրենակիցներ, Ծաղկաձոր համայնքի սիրելի ՛ բնակիչներ, ջերմորեն շնորհավորում եմ բոլորիս՝ Հայոց բանակի կազմավորման 33-րդ ամյակի առթիվ:

Հայոց բանակը հայ ազգի արժանապատվությունն է և այդ արժանապատվությունն էր, որ ոտքի հանեց մեր ժողովրդի բոլոր հատվածներին և մասնավորապես այն կամավորներին, որ պիտի հիմքն ու խարիսխը դառնային ապագա կանոնավոր բանակի։

Տոնական այս օրն առիթ է ևս մեկ անգամ շնորհակալություն հայտնելու մեր զինվորներին ու սպաներին՝ իրենց առաքելությունն անմնացորդ կատարելու համար:

Մեր խոնարհումն՝ բանակի կայացման ու պետականության պահպանման ճանապարհին նահատակված հայորդիների հիշատակին, նրանցից յուրաքանչյուրի կյանքն ու ծառայությունը դրոշմված է մեր բանակի պատմության էջերին՝ նրանք իրենց կյանքի գնով են վճարել խաղաղության համար: Հավերժ փառք‘ ձեզ:

Այս նվիրական տոնի կապակցությամբ՝ մաղթում եմ, որ մեր երկրում ու տարածաշրջանում միշտ տիրի խաղաղություն, որ մեր ժողովուրդը շարունակի իր խաղաղ աշխատանքն ու արարումը` հանուն Հայաստանի Հանրապետության հզորացման և վերելքի։

Շնորհավո ՛ր տոնդ, Հայկական բանակ:

Փառք ու պատիվ հայրենիքի պաշտպանության սուրբ գործին իրենց կյանքը նվիրաբերած և այսօր էլ անձնվիրաբար հայրենիքը պաշտպանող մեր խիզախ տղաներին: